|  |  |
| --- | --- |
| AcasăIMG_0970***Inspectoratul Scolar al Judetului Sibiu***  ***Scoala Gimnaziala ATEL*** ***Tel/Fax: 0269515600/700/729*** ***E-mail*** ***scoala.atel@yahoo.com*** ***Strada Scolii Nr 112 Loc. Atel , Jud. Sibiu***  |  |

Nr.1520 din 08.09.2025

**BURSE ŞCOLARE 2025-2026**

În perioada **08 septembrie -** **02 Octombrie 2025** se pot depune dosare în vederea obținerii de burse școlare.

Documentele necesare pentru acordarea burselor **se pot depune online sau fizic** la învăâători/diriginți

**I.BURSA DE MERIT**

(1) **Bursele de merit** se acordă după cum urmează:

a) **Bursa de merit** – se acordă de drept (nu este necesară cererea părintelui/reprezentantului legal) pentru maximum 15% din efectivul de elevi ale fiecărei clase de gimnaziu. **Se acordă bursă de merit şi elevilor care au media egală cu a ultimului beneficiar stabilit prin aplicarea procentului de 15%**.

b) bursele de merit se acordă elevilor din fiecare clasă a V-a, în baza mediei primelor două intervale de cursuri din anul școlar curent mai mare sau egală cu 9,00.

c) **Bursa de merit se acordă sub condiția ca elevul beneficiar să fi obținut media 10 la purtare sau calificativul ,,foarte bine ,, la purtare, la finalul anului școlar anterior.**

d) pentru elevii din clasa a V-a, listele beneficiarilor se stabilesc în luna ianuarie a anului calendaristic următor anului în care se obțin rezultatele școlare prevăzute la art.8 alin (1) și se plătesc începând cu luna februarie, pentru drepturile aferente lunii ianuarie, până la sfârșitul cursurilor din anul școlar respectiv.

e) pentru nivelul gimnazial organizat în sistem simultan, calculul numărului de beneficiari ai burselor de merit se face pentru fiecare clasă separat,

f) Bursa de merit se acordă la propunerea profesorului diriginte, nefiind condiționată de depunerea unei cereri.

g) Profesorul diriginte va înainta la secretariatul unității de învățământ lista cu elevii propuși pentru bursa de merit în primele 25 de zile calendaristice de la începerea cursurilor anului școlar ,pentru elevii din clasele a VI-a si a VIII-a, iar pentru elevii de clasa a V-a, în primele 15 zile calendaristice ale lunii ianuarie 2026

.

**BURSELE DE MERIT se acordă elevilor pe baza rezultatelor obținute conform prevederilor Hotărârii nr. 732 din 4 septembrie 2025 LA PROPUNEREA DIRIGINTELUI**

Lista întocmită de prof. diriginte va fi însoțită (pentru elevii propuși pentru bursă de merit) de:

* copie a certificatului de naștere/carte identitate
* extras de cont bancar
* copie carte identitate titular cont (părinte, reprezentant legal)

Pentru anul școlar 2025—2026 **cuantumul bursei de merit este 450 lei/luna**, pe perioada cursurilor școlare.

Nu se ia în considerare nivelul venitului mediu pe membru de familie.

**II.BURSA SOCIALĂ**

Se acordă pentru:

1. **Elevi proveniți din familii cu venit mediu net lunar pe membru de familie, supus impozitării, pe ultimele 12 luni anterioare cererii (perioada 01.09.2024 - 31.08.2025), mai mic de 50% din salariul minim net pe economie.** În 2025, salariul minim net pe economie este de 2.574 RON.

**Condiții de acordare:**

**venitul net lunar să nu depășească suma de** 1.287 RON **lei/membru de familie/lună;**

**Dosarul va cuprinde:**

* cererea părintelui/reprezentantului legal/elevului major;
* declarație pe propria răspundere privind veniturile nete, cu caracter permanent, obținute pe ultimele 12 luni anterioare cererii, realizate de membrii familiei, supuse impozitului pe venit, și acordul privind prelucrarea datelor cu caracter personal pentru verificarea respectării criteriilor de acordare a bursei;
* certificatele de naștere ale copiilor sub 14 ani;
* actele de identitate ale persoanelor care au peste 14 ani;
* copie certificat căsătorie părinți/sentință de divorț (unde este cazul);
* sentință judecătorească din care să rezulte stabilirea domiciliului copilului/copiilor la unul dintre părinți
* certificat de deces,
* decizia instanței de menținere a stării de arest,
* raport de anchetă socială în cazul părinților dispăruți;
* extras de cont bancar .

**2. Elevi cu unul sau ambii părinți decedați și elevi asupra cărora a fost instituită o măsură de protecție specială, respectiv plasamentul/plasamentul de urgență, fără a se lua în considerare nivelul venitului mediu net pe membru de familie ,supus impozitării.**

**Dosarul va cuprinde:**

- cerere tip completată de elevii majori sau părinţii/tutorii legal instituiţi/reprezentanţii legali ai elevilor minori

- copie certificat naștere elev

- copie CI părinte/tutore legal

- copie certificat deces părinte/părinți

- hotărâre judecătorească (în cazul în care un părinte a fost decăzut din drepturi)

- documente care atestă instituirea unei măsuri de protecție socială (unde este cazul)

- extras de cont bancar

Nu se ia în considerare nivelul venitului mediu pe membru de familie.

**3. Elevi care au deficiențe/afectări funcționale produse de boli, tulburări sau afecțiuni ale structurilor și funcțiilor organismului conform anexa nr. 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr. 1.306/1.883/2016.**

**Dosarul va cuprinde:**

- cerere tip completată de elevii majori sau părinţii/tutorii legal instituiţi/reprezentanţii legali ai elevilor minori

- copie certificate naștere/CI elev

- copie CI părinte/tutore legal

- certificat **eliberat de medicul specialist** (tip A5) şi avizat de medicul de familie /medicul de la cabinetul şcolar, respectiv a certificatului de încadrare în grad de handicap;

- extras de cont bancar

Nu se ia în considerare nivelul venitului mediu pe membru de familie.

4. Elevii proveniți din familii care beneficiază de venit minim de incluziune conform Legii nr. 196/2016 privind venitul minim de incluziune,cu modificările și completările ulterioare,în baza deciziei de stabilire a dreptului de incluziune a familiei.

**Elevii care acumulează 10 sau mai multe absențe nemotivate într-o lună nu primesc bursa socială pentru luna respectivă.**

Pentru anul școlar 2025—2026 **cuantumul bursei sociale este 300 lei/lună** și se acordă și în perioada vacanțelor școlare.

**BURSA SOCIALĂ SE ACORDĂ ȘI SUB CONDITIA CA ELEVUL BENEFICIAR SA FI PROMOVAT LA TOATE DISCIPLINELE ȘI SĂ FI OBȚINUT MEDIA 10 LA PURTARE ȘI CALIFICATIVUL ,,FOARTE BINE,, LA PURTARE LA FINALUL ANULUI ȘCOLAR ANTERIOR.**

**Nu primesc bursa socială în perioada vacanței de vară:**

a) elevii care nu au promovat anul școlar;

b) elevii care la sfârșitul anului școlar sunt corigenți la mai mult de o disciplină și au acumulat mai mult de 20 de absențe nemotivate/an;

c) absolvenții învățământului gimnazial care nu au fost admiși în liceu/învățământ profesional, cursuri cu frecvență, într-o unitate de învățământ preuniversitar de stat;

d) elevii care repetă anul școlar din alte motive decât medicale.

**Bursa socială se poate cumula cu bursa de merit**

***Un elev poate beneficia de o singură bursă socială chiar dacă îndeplinește criteriile prevăzute la mai multe litere.***

**III.BURSA PENTRU MAMELE MINORE**

Bursa se acordă elevelor din învățământul preuniversitar de stat, reintegrate într-o unitate de învățământ (reluarea cursurilor de către elevă după naștere, cu condiția menținerii statutului de minor), care frecventează cursurile de zi și au copil/copii propriu/proprii în întreținere.

**Dosarul va cuprinde:**

- cerere a părintelui/reprezentantului legal;

- certificat de naștere pentru copilul/copiii aflat/aflați în întreținerea mamei minore.

- extras de cont bancar

Cuantumul minim al bursei pentru mamele minore este 700 lei/lună.

Bursa pentru mame minore se acordă în perioada cursurilor școlare

***Bursa pentru mamele minore se poate cumula cu toate tipurile de burse.***

Nu se ia în considerare nivelul venitului mediu pe membru de familie.

 **Calendar:**
1. Depunerea cererilor și documentelor doveditoare: până în data de **02.10.2025**  la diriginți/învățători
2. Eventuala corectare/completare a dosarelor incomplete/incorecte la solicitarea Comisiei de management de acordare a burselor din cadrul Școlii Gimnaziale Ațel până în data de **09.10.2025.**
3. Analizarea documentelor și finalizarea listelor beneficiarilor până în data de **13.10.2025.**
4. Aprobarea burselor în cadrul ședinței C.A și comunicarea către Inspectoratul Școlar al județului Sibiu : **până în data 20.10.2025.**
5. Prima plată a burselor 2025-2026: **20.11.2025.**

